Βανέσα Ρέντγκρεϊβ

Η Βανέσσα Ρέντγκρεϊβ (Vanessa Redgrave, γενν. 30 Ιανουαρίου 1937) είναι Αγγλίδα ηθοποιός του κινηματογράφου, του θεάτρου και της τηλεόρασης καθώς και πολιτική ακτιβίστρια.

Έγινε γνωστή το 1961, όταν υποδύθηκε τη Ρόζαλιντ στο θεατρικό έργο Όπως σας Αρέσει και από τότε έχει πραγματοποιήσει περισσότερες από 35 εμφανίσεις στο Γουέστ Εντ του Λονδίνου και στο Μπρόντγουεϋ, κερδίζοντας τα βραβεία Τόνυ και Ολίβιε. Στον κινηματογράφο έχει πρωταγωνιστήσει σε περισσότερες από 80 ταινίες, συμπεριλαμβανομένων και των Μόργκαν, ο Τρελός Εραστής (Morgan: A Suitable Case for Treatment, 1966), Ισιδώρα (Isadora, 1968), Μαρία, Βασίλισσα της Σκωτίας (Mary, Queen of Scots, 1971), Τζούλια (Julia, 1977), Οι Βοστωνέζοι (The Bostonians, 1984), Επικίνδυνη Αποστολή (Mission: Impossible, 1996), Εξιλέωση (Atonement, 2007) και Foxcatcher (2014). Η Ρέντγκρεϊβ έχει ονομαστεί από τους Άρθουρ Μίλλερ και Τέννεσσι Ουίλλιαμς ως «η σπουδαιότερη ηθοποιός εν ζωή της εποχής μας» και παραμένει μέχρι σήμερα η μόνη Βρετανίδα ηθοποιός, που έχει βραβευτεί με Όσκαρ, Έμμυ, Τόνυ, Χρυσή Σφαίρα, Screen Actors Guild Award και βραβείο Φεστιβάλ Καννών. Το 2010 έλαβε τιμητικό βραβείο BAFTA «ως αναγνώριση για την εξαιρετική συνεισφορά της στον κινηματογράφο».

Μέλος της οικογένειας ηθοποιών Ρέντγκρεϊβ (πέντε γενιές), είναι κόρη των ηθοποιών Σερ Μάικλ Ρέντγκρεϊβ και Ρέιτσελ Κέμπσον, αδερφή της Λυν και του Κόριν Ρέντγκρεϊβ, επίσης ηθοποιών, μητέρα των ηθοποιών Τζόλυ και Νατάσα Ρίτσαρντσον, θεία της ηθοποιού Τζέμμα Ρέντγκρεϊβ, καθώς και πεθερά του ηθοποιού Λίαμ Νήσον.

Πρώτα χρόνια και προσωπική ζωή
Η Ρέντγκρεϊβ γεννήθηκε στο Γκρίνουιτς του Λονδίνου. Ο Λώρενς Ολίβιε ανακοίνωσε τη γέννησή της στο κοινό κατά τη διάρκεια της παράστασης Άμλετ, όταν είπε ότι ο Λαέρτης (που υποδυόταν ο σερ Μάικλ Ρέντγκρεϊβ) απέκτησε μια κόρη.

Οι κόρες της Ρέντγκρεϊβ, Νατάσα Ρίτσαρντσον (1963-2009) και Τζόλυ Ρίτσαρντσον (γενν. 1965) από το γάμο της με το σκηνοθέτη Τόνυ Ρίτσαρντσον, έγιναν επίσης ηθοποιοί. Ο γιός της, Κάρλο Γκάμπριελ Νέρο, που απέκτησε με τον Ιταλό ηθοποιό Φράνκο Νέρο, είναι συγγραφέας και σκηνοθέτης. Γνωρίστηκε με τον Νέρο στα γυρίσματα της ταινίας Camelot το 1967, τη χρονιά που χώρισε με τον σύζυγό της Τόνυ Ρίτσαρντσον, ο οποίος την άφησε για τη Γαλλίδα ηθοποιό Ζαν Μορώ. Παντρεύτηκε με τον Νέρο στις 31 Δεκεμβρίου 2006.

Σε διάστημα 14 μηνών μεταξύ 2009-2010 έχασε τη μία κόρη της και τα δύο μικρότερα αδέρφια της. Η κόρη της Νατάσα Ρίτσαρντσον πέθανε στις 18 Μαρτίου 2009 μετά από ατύχημα, το οποίο της είχε προκαλέσει βαρύ τραύμα στο κεφάλι. Στις 6 Απριλίου 2010 πέθανε ο αδερφός της Κόριν Ρέντγκρεϊβ και στις 2 Μαΐου 2010 πέθανε η αδερφή της, Λυν Ρέντγκρεϊβ.

Κινηματογραφική σταδιοδρομία
Πρώτες ταινίες
Ο πρώτος πρωταγωνιστικός ρόλος της Ρέντγκρεϊβ έγινε στην ταινία Μόργκαν: Ο Τρελός Εραστής (Morgan: A Suitable Case for Treatment) το 1966. Για την ερμηνεία της στην ταινία έλαβε υποψηφιότητες για Όσκαρ, Χρυσή Σφαίρα, BAFTA και κέρδισε το βραβείο Καλύτερης Ηθοποιού στο Φεστιβάλ Καννών. Η πρώτη της υποψηφιότητα για βραβείο Όσκαρ συνέπεσε με την πρώτη της αδελφής της Λυν, που ήταν υποψήφια για την ταινία Τζόρτζι, η πολυαγαπημένη (Georgy Girl, 1966). Ήταν η δεύτερη φορά στην ιστορία του θεσμού, που συνέβαινε κάτι τέτοιο από το 1941, όταν είχαν βρεθεί συνυποψήφιες οι αδελφές Ολίβια ντε Χάβιλλαντ και Τζόαν Φοντέιν, που τελικά έχασαν από την Ελίζαμπεθ Τέυλορ. Το 1966 πρωταγωνίστησε επίσης στο Μπλόου Απ (Blow-Up) σε σκηνοθεσία Μικελάντζελο Αντονιόνι και το 1967 υποδύθηκε τη Γκουίνεβιρ στην ταινία Camelot. Το 1968 υποδύθηκε τη χορεύτρια Ιζαντόρα Ντάνκαν στην ταινία Ισιδώρα (Isadora), για την οποία βραβεύτηκε για δεύτερη φορά στο Φεστιβάλ Καννών και έλαβε υποψηφιότητες για Όσκαρ και Χρυσή Σφαίρα. Το 1971 πρωταγωνίστησε μαζί με τις Κάθριν Χέπμπορν και Ειρήνη Παπά στην ταινία Τρωάδες (The Trojan Women) που σκηνοθέτησε ο Μιχάλης Κακογιάννης. Την επόμενη χρονιά υποδύθηκε τη Μαρία της Σκωτίας στην ταινία Μαρία, Βασίλισσα της Σκωτίας (Mary, Queen of Scots).

Τζούλια, The Palestinian και διχογνωμία στα Όσκαρ
Το 1977 η Ρέντγκρεϊβ χρηματοδότησε και αφηγήθηκε το ντοκιμαντέρ The Palestinian, το οποίο αφορούσε τους Παλαιστίνιους και τις δραστηριότητες της Οργάνωσης για την Απελευθέρωση της Παλαιστίνης (ΟΑΠ). Την ίδια χρονιά πρωταγωνίστησε μαζί με τη Τζέην Φόντα στην ταινία Τζούλια (Julia), με θέμα μία γυναίκα που δολοφονήθηκε από έναν Γερμανό Ναζί πριν το ξέσπασμα του Β΄ Παγκοσμίου Πολέμου για την αντίστασή της στο φασισμό. Όταν η Ρέντγκρεϊβ έλαβε υποψηφιότητα για Όσκαρ για την ερμηνεία της στο ρόλο της Τζούλια, μέλη της Εβραϊκής Αμυντικής Ένωσης, οδηγούμενα από το ραββίνο Μέιρ Καέιν διαμαρτυρήθηκαν για τη στάση της Ρέντγκρεϊβ υπέρ των Παλαιστινίων και συγκεντρώθηκαν έξω από το θέατρο όπου γινόταν η απονομή των βραβείων.

Η Ρέντγκρεϊβ τελικά κέρδισε το Όσκαρ Β΄ γυναικείου ρόλου. Παραλαμβάνοντας το βραβείο είπε:
"Αγαπητοί μου συνάδερφοι, σας ευχαριστώ πολύ για αυτή την τιμή που κάνετε στη δουλειά μου. Νομίζω ότι η Τζέιν Φόντα κι εγώ έχουμε κάνει την καλύτερή μας δουλειά και νομίζω ότι αυτό οφείλεται εν μέρει στο σκηνοθέτη μας Φρεντ Τσίνεμαν. Κι επίσης πιστεύω ότι οφείλεται εν μέρει στο ότι πιστέψαμε και πιστεύουμε σε αυτό που εκφράζουμε - δύο ανάμεσα σε εκατομμύρια, που έδωσαν τη ζωή τους και ήταν προετοιμασμένοι να θυσιάσουν τα πάντα στον αγώνα ενάντια στο φασισμό και τη ρατσιστική ναζιστική Γερμανία. Και σας χαιρετώ και σας τιμώ και νομίζω ότι θα πρέπει να είστε πολύ περήφανοι, που τις τελευταίες εβδομάδες σταθήκατε ακέραιοι και δεν επιτρέψατε να σας τρομάξει μια ομάδα σιωνιστών χούλιγκαν, των οποίων η συμπεριφορά είναι μια προσβολή προς όλους τους Εβραίους όλου του κόσμου και του μεγάλου και ηρωικού αγώνα τους ενάντια στο φασισμό και την καταπίεση. Σας χαιρετώ και σας ευχαριστώ και υπόσχομαι ότι θα συνεχίσω να μάχομαι για πάντα ενάντια στον αντισημιτισμό και στο φασισμό".

Αργότερα ο σεναριογράφος και παρουσιαστής των βραβείων Πάντυ Τσαγιέφσκι είπε στο κοινό ότι: "Υπάρχει κάτι που θα 'θελα να τονίσω. Θα ήθελα να πω ότι έχω βαρεθεί και σιχαθεί ανθρώπους να εκμεταλλεύονται τα Βραβεία της Ακαδημίας για προπαγανδισμό της δικής τους προσωπικής προπαγάνδας. Θα ήθελα να πω στην κυρία Ρέντγκρεϊβ, ότι η βράβευσή της με Όσκαρ δεν αποτελεί μια σημαντική στιγμή στην ιστορία, δεν απαιτεί μια διακήρυξη και ένα απλό "ευχαριστώ" θα ήταν αρκετό".

Το 1978 ο ραββίνος Μέιρ Καέιν δημοσίευσε ένα βιβλίο με τίτλο "Listen Vanessa, I am a Zionist", το οποίο αργότερα μετονομάστηκε σε "Listen World, Listen Jew" ως απευθείας απάντηση στα σχόλια της Ρέντγκρεϊβ τη βραδιά της απονομής των βραβείων Όσκαρ. Μέχρι και σήμερα εβραϊκές ομάδες, όπως η Εβραϊκή Αμυντική Ένωση, θεωρούν τη Ρέντγκρεϊβ αντίπαλο και υποστηρικτή της τρομοκρατίας, παραθέτοντας δηλώσεις της όπως "Ο σιωνισμός είναι μια σκληρή και ρατσιστική ιδεολογία".

Επόμενες δουλειές
Το 1984 έπαιξε στην ταινία Οι Βοστωνέζοι (The Bostonians), για την οποία έλαβε την τέταρτη υποψηφιότητά της για Όσκαρ και το 1992 πρωταγωνίστησε στην ταινία Επιστροφή στο Χάουαρντς Εντ (Howards End), για την οποία έλαβε την έκτη της υποψηφιότητα για Όσκαρ. Το 1996 έπαιξε μαζί με τον Τομ Κρουζ στην περιπέτεια Επικίνδυνη Αποστολή (Mission: Impossible) και το 1999 στην ταινία Το κορίτσι που άφησα πίσω μαζί με τις Ουινόνα Ράιντερ, Αντζελίνα Τζολί και Γούπυ Γκόλντμπεργκ.

Το 2007 έκανε μια ολιγόλεπτη εμφάνιση στην ταινία Εξιλέωση (Atonement). To 2010 έπαιξε στην ταινία Γράμματα στην Ιουλιέτα (Letters to Juliet) και το 2011 στις ταινίες Κοριολανός Coriolanus σε σκηνοθεσία Ρέιφ Φάινς και Ανώνυμος (Anonymous).

Φιλμογραφία
 Έτος Τίτλος Ρόλος Σημειώσεις 1958 Behind the Mask Πάμελα Γκρέυ1966 Μόργκαν: Ο Τρελός Εραστής (Morgan: A Suitable Case for Treatment) Λίονι ΝτελτΒραβείο Γυναικείου ρόλου Φεστιβάλ ΚαννώνΥποψηφιότητα Όσκαρ Α΄ Γυναικείου ΡόλουΥποψηφιότητα Χρυσή Σφαίρα Α΄ Γυναικείου Ρόλου - Κωμωδία/ΜιούζικαλΥποψηφιότητα BAFTA Καλύτερης Ηθοποιού σε Πρωταγωνιστικό Ρόλο Ένας άνθρωπος για όλες τις εποχές (A Man for All Seasons) Ανν Μπολέυν Μπλόου Απ (Blowup) Τζέην 1967 Κάμελοτ Γκουίνεβιρ Υποψηφιότητα Χρυσή Σφαίρα Α΄ Γυναικείου Ρόλου - Κωμωδία/Μιούζικαλ1968 Η Επέλαση της Ελαφράς Ταξιαρχίας (The Charge of the Light Brigade) Κυρία Κλαρίσσα Μόρις Ο Γλάρος (The Sea Gull) Νίνα Ισιδώρα (Isadora) Ιζαντόρα Ντάνκαν Φεστιβάλ Καννών Καλύτερη ΗθοποιόςΥποψηφιότητα Όσκαρ Α΄ Γυναικείου ΡόλουΥποψηφιότητα Χρυσή Σφαίρα Α΄ Γυναικείου Ρόλου - Δράμα1969 Αυτός ο Υπέροχος Πόλεμος (Oh! What a Lovely War) Σύλβια Πάνκχερστ Ο Πύργος των Εραστών (Un tranquillo posto di campagna)  Φλάβια 1970 Η Καταδίωξις Ενός Μετανάστη (Dropout) Μαίρυ1971 Μαρία, Βασίλισσα της Σκωτίας (Mary, Queen of Scots) Μαρία της Σκωτίας Υποψηφιότητα Όσκαρ Α΄ Γυναικείου ΡόλουΥποψηφιότητα Χρυσή Σφαίρα Α΄ Γυναικείου Ρόλου - Δράμα Οι Δαιμονισμένες (The Devils) Αδελφή Ιωάννα των Αγγέλων La vacanza Ιμμακολάτα Μενεγκέλλι  Τρωάδες (The Trojan Women) Ανδρομάχη 1973 A Picture of Katherine Mansfield Κάθριν Μάνσφιλντ τηλεοπτική σειρά (6 επεισόδια) 1974 Έγκλημα στο Όριαν Εξπρές (Murder on the Orient Express) Μαίρυ Ντέμπεναμ 1975 Ο Εραστής της Μητέρας μου (Out of Season) Ανν 1976 Το Μεγάλο Αίνιγμα του Σέρλοκ Χολμς (The Seven-Per-Cent Solution) Λόλα Ντέβερω 1977 Τζούλια (Julia) Τζούλια Όσκαρ Β΄ Γυναικείου ΡόλουΧρυσή Σφαίρα Β΄ Γυναικείου Ρόλου1979 Αγκάθα (Agatha) Άγκαθα Κρίστι Μέρι Χθες Ήμασταν Ξένοι (Yanks) Έλεν Μυστική Αποστολή: Νήσος των Άρκτων (Bear Island) Χέντι Λίντγκουιστ 1981 Playing For Time Φανιά Φένελον Έμμυ Α΄ Γυναικείου Ρόλου σε Μίνι Σειρά ή Ταινία 1982 My Body, My Child Λήνι Καμπρέζι τηλεταινία1983 Γελάει και Δέρνει... (Sing Sing) Βασίλισσα  Wagner Κόζιμα Βάγκνερ μίνι σειρά (4 επεισόδια) 1984 Οι Βοστωνέζοι (The Bostonians) Όλιβ Τσάνσελορ Υποψηφιότητα Όσκαρ Α΄ Γυναικείου ΡόλουΥποψηφιότητα Χρυσή Σφαίρα Α΄ Γυναικείου Ρόλου - Δράμα1985 Wetherby Τζην Τράβερς  American Playhouse Σάρα Κλόυς τηλεοπτική σειρά (1 επεισόδιο) Χαμάμ Γυναικών (Steaming) Nάνσυ1986 Comrades Κυρία Κάρλαϊλ Peter the Great Τσαρέβνα Σοφία Υποψηφιότητα Έμμυ Α΄ Γυναικείου Ρόλου σε Μίνι Σειρά ή Ταινία Second Serve Ρίτσαρντ Ράντλεϊ/Ρενέ Ρίτσαρντς Υποψηφιότητα Χρυσή Σφαίρα Α΄ Γυναικείου Ρόλου - Μίνι Σειρά ή ΤηλεταινίαΥποψηφιότητα Έμμυ Α΄ Γυναικείου Ρόλου σε Μίνι Σειρά ή Ταινία 1987 Τεντώστε τ' αυτιά σας (Prick Up Your Ears) Πέγκυ Ράμζεϋ Υποψηφιότητα Χρυσή Σφαίρα Β΄ Γυναικείου ΡόλουΥποψηφιότητα BAFTA Καλύτερης Ηθοποιού σε Δευτεραγωνιστικό Ρόλο1988 Σοκολατένια πάθη (Consuming Passions) Κυρία Γκάρζα Ένας άνθρωπος για όλες τις εποχές (A Man for All Seasons) Λαίδη Άλις Μορ τηλεταινίαΥποψηφιότητα Χρυσή Σφαίρα Α΄ Γυναικείου Ρόλου - Μίνι Σειρά ή Τηλεταινία1990 Romeo.Juliet Μητέρα Καπουλέτου Breath of Life (Diceria dell'untore) Αδελφή Κρούσιφιξ  Pokhorony Stalina Αγγλίδα δημοσιογράφος Orpheus Descending Λέιντυ Τόρρανς τηλεταινία1991 The Ballad of the Sad Café Κυρία Αμίλια Young Catherine Ελισάβετ της Ρωσίας Υποψηφιότητα Έμμυ Β΄ Γυναικείου Ρόλου σε Μίνι Σειρά ή Ταινία Τι Απέγινε η Μπέιμπυ Τζέιν; (What Ever Happened to Baby Jane?) Μπλανς Χάντσον τηλεταινία 1992 Επιστροφή στο Χάουαρντς Εντ (Howards End) Ρουθ Ουίλκοξ Υποψηφιότητα Όσκαρ Β΄ Γυναικείου Ρόλου1993 A Wall of Silence (Un muro de silencio) Κέητ Μπένσον  Το Σπίτι των Πνευμάτων (The House of The Spirits) Νιβέα ντελ Βάλλε Η Δύναμη του Πεπρωμένου (Storia di una capinera) Αδελφή Αγκάτα  Great Moments in Aviation Δόκτωρ Άντζελα Μπηντ τηλεταινία They Φλόρενς Λάτιμερ τηλεταινία1994 Αδίστακτη Μητέρα (Mother's Boys) Λύντια Μάντιγκαν Μικρή Οδησσός (Little Odessa) Ιρίνα Σαπίρα 1995 Ένας Μήνας στη Λίμνη (A Month by the Lake) Δεσποινίς Μπέντλεϋ Υποψηφιότητα Χρυσή Σφαίρα Α΄ Γυναικείου Ρόλου - Κωμωδία/Μιούζικαλ The Wind in the Willows Αφηγήτρια τηλεταινία1996 Επικίνδυνη Αποστολή (Mission: Impossible) Μαξ Two Mothers for Zachary Νάνσυ Σάφφελ τηλεταινία1997 Η Αίσθηση της Σμίλλα στο Χιόνι (Smilla's Sense of Snow) Έλσα Λούμπινγκ Η Ταραγμένη Ζωή του Όσκαρ Ουάιλντ (Wilde) Σπεράνζα Ουάιλντ Οι Αναμνήσεις της Κυρίας Ντάλλογουεϋ (Mrs. Dalloway) Κλαρίσσα Ντάλλογουεϋ Déjà Vu Σκέλλυ Bella Mafia Γκρατσιέλα Λουτσιάνο Υποψηφιότητα Χρυσή Σφαίρα Α΄ Γυναικείου Ρόλου - Μίνι Σειρά ή Τηλεταινία1998 Ολέθρια σύγκρουση (Deep Impact) Ρόμπιν Λέρνερ Ερωτευμένοι έως την Αιωνιότητα (Lulu on the Bridge) Κάθριν Μουρ1999 Οι Αντάρτες του Μπρόντγουεϋ (Cradle Will Rock) Κόμισσα Κόνστανς ΛαΓκραντζ Uninvited Κυρία Ράττενμπερν Το κορίτσι που άφησα πίσω (Girl, Interrupted) Δόκτωρ Σόνια Ουίκ2000 If These Walls Could Talk 2 Ίντιθ Τρες Χρυσή Σφαίρα Β΄ Γυναικείου Ρόλου - Μίνι Σειρά ή ΤηλεταινίαΈμμυ Β΄ Γυναικείου Ρόλου σε Μίνι Σειρά ή ΤαινίαScreen Actors Guild Award Καλύτερης Γυναικείας Ερμηνείας σε Πρωταγωνιστικό Ρόλο σε Μίνι Σειρά η Τηλεταινία Θαμμένο Μυστικό (Mirka) Kάλσαν A Rumor of Angels Μάντυ Μπέννετ2001 Η Υπόσχεση (The Pledge) Ανναλίζ Χάνσεν Jack and the Beanstalk: The Real Story Κόμισσα Γουιλελμίνα τηλεταινία2002 The Gathering Storm Κλέμενταϊν Τσώρτσιλ Υποψηφιότητα Χρυσή Σφαίρα Α΄ Γυναικείου Ρόλου - Μίνι Σειρά ή ΤηλεταινίαΥποψηφιότητα Έμμυ Α΄ Γυναικείου Ρόλου σε Μίνι Σειρά ή Ταινία Υποψηφιότητα Screen Actors Guild Award Καλύτερης Γυναικείας Ερμηνείας σε Πρωταγωνιστικό Ρόλο σε Μίνι Σειρά η Τηλεταινία Crime and Punishment Μητέρα του Ρόντιαν Searching for Debra Winger Βανέσσα Ρέντγκρεϊβ Ντοκιμαντέρ The Locket Έστερ Χιούις τηλεταινία2003 Byron Υποκόμισσα Μέλμπορν τηλεταινία Good Boy! Μεγάλος Δανός 2004 The Fever Γυναίκα Υποψηφιότητα Screen Actors Guild Award Καλύτερης Γυναικείας Ερμηνείας σε Πρωταγωνιστικό Ρόλο σε Μίνι Σειρά η Τηλεταινία 2004–2009 Nip/Tuck Δόκτωρ Έρικα Νώτον τηλεοπτική σειρά (10 επεισόδια)2005 The Keeper: The Legend of Omar Khayyam Κυρία Σανγκόρσκυ Short Order Μάριαν Η Κοντέσσα της Σαγκάης (The White Countess) Βέρα Μπελίνσκαϊα2006 Ο Άρχοντας των Ληστών (The Thief Lord) Αδελφή Αντόνια Venus Βάλερι  The Shell Seekers Πενέλοπι Κήλινγκ τηλεταινία2007 The Riddle Ρομπέρτα Έλιοτ How About You Τζόρτζια Πλατς Η Τελευταία Νύχτα (Evening) Ανν Λορντ Εξιλέωση (Atonement) Μπράιονυ Τάλλις 2008 Restraint Παρουσιάστρια Sky News Ein Job Χάνα Σίλμπεργκαου τηλεταινία Gud, lukt och henne2009 Eva Εύα The Day of the Triffids Ντούρραντ μίνι σειρά2010 Γράμματα στην Ιουλιέτα (Letters to Juliet) Κλαιρ Σμιθ-Ουάιμαν  Επικίνδυνη Σιωπή (The Whistleblower) Μάντλιν Ρης Μιράλ (Miral) Μπέρθα Σπάφορντ Ζωάκια Ενωθείτε (Animals United) Ουίννι φωνή2011 Coriolanus Βολούμνια  Αυτοκίνητα 2 (Cars 2) Μαμά Τοπολίνο/Κουίν φωνή Ανώνυμος (Anonymous) Ελισάβετ Α΄ της Αγγλίας  2012 Song for Marion Μάριον  2013 Ο Μπάτλερ (The Butler) Άνναμπεθ Ουέστφολ  2014 Foxcatcher Τζην ντυ Ποντ2016Η μυστική γραφή (The Secret Scripture)Λαίδη Ρόουζ2017Sea SorrowMan in an Orange ShirtΦλόραμίνι τηλεοπτική σειράFilm Stars Don't Die in LiverpoolΤζην ΜακΝτούγκαλJoan Didion: The Center Will Not HoldΒανέσσα Ρέντγκρεϊβ2018The Aspern PapersΤζουλιάνα Μπόρντερω2019GeorgetownΈλσα ΜπρετMrs Lowry & SonΕλίζαμπεθ Λόουρυ2020Worzel GummidgeΠεγκτηλεοπτική σειρά (ένα επεισόδιο)2021Finding YouΚαθλήν Σουίνυ2022The Lost GirlsΠρογιαγιάCold StorageΜα Ρούνεϋ

Παραπομπές

Εξωτερικοί σύνδεσμοι
 Βανέσα Ρέντγκρεϊβ στο IMDb

Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Βραβευμένοι με BAFTA
Κατηγορία:Βραβευμένες με Χρυσή Σφαίρα Β΄ Γυναικείου Ρόλου
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Κατηγορία:Νικητές βραβείου Tony
Κατηγορία:Νικήτριες Κυπέλλου Βόλπι Καλύτερης Ηθοποιού
Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί θεάτρου